OpenLLM-France/wikimedia huggingface dataset:
# SFG

SFG té els següents significats:
* Sant Feliu de Guíxols, ciutat del Baix Empordà
* Línia Sant Feliu - Girona, línia de ferrocarril històrica entre les ciutats de Sant Feliu de Guíxols i Girona
* Societat Fotogràfica de Guipúscoa, agrupació d'afeccionats a la fotografia de Guipúscoa, al País Basc
* San Francisco Giants, club de beisbol de la ciutat de San Francisco, als Estats Units
* Sparkassen-Finanzgruppe, xarxa de caixes d'estalvis d'Alemanya
* Grup de Forces Especials (del seu nom en anglès Special Force Group), unitat militar altament especialitzada
* Gramàtica sistèmica funcional (del seu nom en anglès Systemic Functional Grammar), model gramatical desenvolupat per Michael Halliday
* Gràfic de flux de senyal (del seu nom en anglès Signal-Flow Graph), tipus de diagrama de flux desenvolupat per Claude Shannon
* Sfg també és l'abreviatura de la shuangfengita, mineral de la classe dels sulfurs
# Rocca Santo Stefano

Rocca Santo Stefano és un comune (municipi) de la ciutat metropolitana de Roma, a la regió italiana del Laci, situat uns 45 km a l'est de Roma. L'1 de gener de 2018 tenia 967 habitants.
Rocca Santo Stefano limita amb els municipis d'Affile, Bellegra, Canterano, Gerano i Subiaco.

## Referències

* ↑ «Resident population on 1st January 2018» (en anglès). ISTAT. [Consulta: 9 abril 2019].
# Sai (Orne)

Sai és un municipi francès situat al departament de l'Orne i a la regió de Normandia. L'any 2007 tenia 200 habitants.

## Demografia
### Població

El 2007 la població de fet de Sai era de 200 persones. Hi havia 94 famílies de les quals 34 eren unipersonals (23 homes vivint sols i 11 dones vivint soles), 30 parelles sense fills i 30 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 96 habitatges, 89 eren l'habitatge principal de la família i 7 estaven desocupats. 89 eren cases i 7 eren apartaments. Dels 89 habitatges principals, 71 estaven ocupats pels seus propietaris, 17 estaven llogats i ocupats pels llogaters i 1 estava cedit a títol gratuït; 3 tenien una cambra, 9 en tenien dues, 9 en tenien tres, 19 en tenien quatre i 48 en tenien cinc o més. 49 habitatges disposaven pel capbaix d'una plaça de pàrquing. A 44 habitatges hi havia un automòbil i a 39 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Sai el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 0 | 75 a 79 | 4 |
| 8 | 70 a 74 | 8 |
| 0 | 65 a 69 | 0 |
| 8 | 60 a 64 | 12 |
| 4 | 55 a 59 | 8 |
| 4 | 50 a 54 | 4 |
| 12 | 45 a 49 | 16 |
| 12 | 40 a 44 | 12 |
| 12 | 35 a 39 | 8 |
| 4 | 30 a 34 | 8 |
| 4 | 25 a 29 | 0 |
| 8 | 20 a 24 | 4 |
| 8 | 15 a 19 | 4 |
| 20 | 10 a 14 | 16 |
| 12 | 5 a 9 | 12 |
| 8 | 0 a 4 | 4 |

## Economia

El 2007 la població en edat de treballar era de 132 persones, 93 eren actives i 39 eren inactives. De les 93 persones actives 81 estaven ocupades (47 homes i 34 dones) i 12 estaven aturades (6 homes i 6 dones). De les 39 persones inactives 11 estaven jubilades, 13 estaven estudiant i 15 estaven classificades com a «altres inactius».

### Ingressos

El 2009 a Sai hi havia 90 unitats fiscals que integraven 217,5 persones, la mediana anual d'ingressos fiscals per persona era de 17.993 €.

### Activitats econòmiques

Dels 3 establiments que hi havia el 2007, 1 era d'una empresa immobiliària, 1 d'una entitat de l'administració pública i 1 d'una empresa classificada com a «altres activitats de serveis».
L'any 2000 a Sai hi havia 9 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Sai a l'INSEE.
* Évolution et structure de la population Fitxa amb el detall de dades de Sai a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Salvador Etchevarría Brañas

Salvador Etchevarría Brañas (Ferrol, 22 de maig de 1894 - París, 23 de setembre de 1957) fou un advocat i diplomàtic gallec.

## Trajectòria

Encara que nascut a Ferrol, la seva casa familiar estava a Peneda (Abegondo). Estudià amb els jesuïtes de Pontevedra i amb els escolapis de Lugo. Llicenciat en Dret per la Universitat de Santiago de Compostel·la (1917). En 1924 començà la seva intervenció política, amb l'oposició a la dictadura de Primo de Rivera. Treballà per la República fins a començaments de 1930, fundant l'Organització Republicana Gallega Autònoma i incorporant-se després al Partit Republicà Radical Socialista, fundant els comitès municipals d'Abegondo, provincials i regional de Galícia del partit. Durant 1933 fou governador civil de la província de Lleó.
En escindir-se el Partit Radical-Socialista, participà en la fundació d'Unió Republicana. Amb el cop d'estat del 18 de juliol de 1936 fou detingut pels falangistes de Coruña, però un influent amic jesuïta de la família li aconseguí un permís d'excarceració en desembre de 1936, que Salvador aprofità per a sortir per Portugal amb destí a Cuba. Allí es dedicà a la diplomàcia al servei de la República: fou secretari d'ambaixada a l'Havana en maig de 1937, secretari d'ambaixada a Mèxic en agost de 1937, cònsol a Veracruz fins a agost de 1938 (on hi desenvolupà un paper important en l'enviament d'armes a la República), encarregat de negocis en la República Dominicana. Acabada la guerra civil fou nomenat ambaixador a Guatemala fins a 1947. En 1953 fou ambaixador de la República de Méèico. En 1955 es traslladà a París com a Ministre d'Informació, Propaganda i Arxius del govern que presidia Félix Gordón Ordás. Aquí va tenir com a secretari particular Javier Alvajar López.
Morí a París el 23 de setembre de 1957, quan estava fent els preparatius per a trobar-se amb la seva família resident a Espanya.

## Bibliografia

* Gómez Rivas, Isabel «Os apuntes inéditos redactados por Salvador Etcheverría Brañas para a continuación das súas memorias políticas». Anuario Brigantino, 18, 1995, pàg. 175-192 [Consulta: 7 abril 2013].

## Enllaços externs

* Ilustres de Abegondo
* Fitxa a galegos.info
# Rohisala

Rohisala fou un estat tributari protegit de l'agència de Kathiawar, prant de Gohelwar, presidència de Bombai. Estava format per un sol poble amb dos tributaris-propietaris separats. La superfície era d'uns 3 km² i la població el 1881 de només 354 persones. Els ingressos estimats eren de 310 lliures i pagava un tribut de 106 rúpies al Gaikwar de Baroda i de 16 rupies al nawab de Junagarh.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Sant Climent de Castelltort

Sant Climent de Castelltort és una església d'estil romànic del municipi de Guixers (Solsonès), protegida com a bé cultural d'interès local

## Situació

L'església es troba al peu de la serra dels Bastets, dalt d'un turó a l'esquerra de la desembocadura de la rasa dels Forats amb l'Aigua de Valls, desembocadura actualment anegada per les aigües de l'embassament de la Llosa del Cavall. Per anar-hi caldria creuar la cua del pantà amb un bot i desembarcar al fons de la cala de la rasa. El turó queda a la dreta.

## Descripció

Es troba totalment abandonada i només en resta, d'època romànica, una finestra de pedra tosca, de doble esqueixada i arc de mig punt adovellat a l'exterior i restes de les pilastres i dels capitells d'on arrencava la volta apuntada. També hi ha destacable un bloc de pedra reaprofitat en els murs, possiblement una llinda en origen, esculpit amb dos cercles juxtaposats, amb motius florals de sis pètals inscrits. És un motiu també molt utilitzat a l'art medieval i té origen preromànic. Els veiem sovint en peces de caràcter funerari com sarcòfags i esteles o en piques baptismals; la flor pot al·ludir a l'ànima, així com el número 6 o 12 que es relaciona amb la salvació.
Va ser abandonada al Segle XVIII quan es va edificar l'Església Nova de Sant Climent de Castelltort.

## Història

El Comte Guifré el Pelós, juntament amb el bisbe Galderic cap al 872-878 reorganitzà parroquialment la vall de Lord i aconsegueix per a l'església de Castelltort (Castrotorto) i per a altres uns drets que després usurpà el seu fill Sunifred. Guisad II, l'any 947, fa restitució dels drets antics, fent un llistat dels sacerdots que havien regentat aquesta església. La de Castelltort la regí: Telemundus Nigus, al servei del bisbe Esclua, Gostiscle al servei del bisbe Godnenci, després Argeric al servei d'Esclua, després Bonus, abat més tard de Sant Llorenç de Morunys, al servei de Nautigís i Raimó al servei de Nautigis i Radulf. El capbreu de Santa Maria de la Seu (segle xi) omet algunes esglésies esmentades a l'acte el 839, però hi afegeix Castelltort a la Vall de Lord.
Una tasca de neteja permetria descobrir la planta i altres detalls d'aquest edifici mig perdut entre la vegetació.

## Referències

* 1 2 3 «Sant Climent de Castelltort». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 juny 2015].
# Royal Rumble 2006

Royal Rumble (2006), va ser el dinovè esdeveniment anual de pagament per visió (PPV) Royal Rumble produït per la World Wrestling Entertainment (WWE). Va tenir lloc al American Airlines Arena de Miami, Florida el 29 de gener del 2006. Amb l'exclusiva participació de les marques Raw i SmackDown!.

## Resultats

(c) = campió.
* Gregory Helms derrotà Kid Kash (c), Funaki, Jamie Noble, Nunzio i Paul London (7:40)
* Mickie James derrotà Ashley (7:44)
* The Boogeyman derrotà JBL (amb Jillian Hall) (1:54)
* Rey Mysterio derrotà Randy Orton (1:02:12)
* John Cenaderrotà Edge (c) (amb Amy Dumas) (14:02)
* Kurt Angle (c) derrotà Mark Henry (amb Daivari) (9:29)

## Vegeu també

Royal Rumble

## Enllaços externs

* Pàgina Oficial
# Sandra Martín Pérez

Sandra Martín Pérez (Rabat, Marroc, 10 de setembre de 1972) és una advocada i política valenciana, diputada a les Corts Valencianes en la IX legislatura.

## Biografia

És llicenciada en dret per la Universitat d'Alacant, exerceix com a advocada en nom propi. Ha realitzat nombrosos cursos en la Universitat d'Alacant. Militant del PSPV-PSOE, n'ha estat vicesecretària general a Alacant i és membre de la Comissió de Garantia i d'Igualdat del PSOE.
Fou escollida diputada per Alacant a les eleccions a les Corts Valencianes de 2015.

## Referències

* ↑ Sandra Martín (PSPV) presidirá la Comisión de Coordinación y Organización en las Corts Las Provincias, 26 de juny de 2015
* ↑ «Fitxa de les Corts Valencianes». Arxivat de l'original el 2016-03-03. [Consulta: 15 setembre 2015].
# Sandra Martín

Sandra Martín (Madrid, 10 de gener de 1994) és una actriu espanyola de cinema i televisió, més coneguda per interpretar el paper de Mónica a La gran familia española.

## Carrera

Va començar a estudiar interpretació amb 15 anys en una escola d'actors de Madrid, Arte4. En 2013 va debutar al cinema amb La gran familia española dirigida per Daniel Sánchez Arévalo on va interpretar a Mónica, un dels personatges protagonistes de la pel·lícula. En 2013 va participar en vuit capítols d' El secreto de Puente Viejo. També ha realitzat alguna participació en curtmetratges i en un videoclip musical. Actualment interpreta el paper de Paty Fernández en la sèrie Servir y Proteger de RTVE.

## Filmografia
### Televisió

Sèries de televisió :
| Any | Títol | Paper | Cadena | Notes |
| 2013 | El secreto de Puente Viejo | Nieves Álvarez Cienfuegos | Antena 3 | 9 capítols |
| 2014 | Vive cantando | Noia hippie | Antena 3 | 1 capítol |
| 2017 - presente | Servir y proteger | Patricia "Paty" Fernández | La 1 | ¿? capítols |

### Cinema

Cinema :
| Any | Títol | Paper | Tipus | Notes |
| 2013 | La gran familia española | Mónica Diego López | Película | Papel principal |

### Curtmetratge

Cinema :
| Any | Títol | Paper |
| 2015 | Milkshake | Carolina |
| 2015 | Admirador secreto | |
| 2016 | Medianoche | Claudia |
| 2016 | Underdogs | Marina |
| 2017 | Vergüenza | Sara |

### Teatre

Obres de teatre :
| Any | Títol | Paper | Tipus | Notes |
| 2013 - 2014 | Hormigueo | | Obra de teatre | Paper principal |

## Referències

* ↑ Daniel Sánchez Arévalo, Patrick Criado, Arancha Martí y Sandra Martín, de 'La gran familia española': "Las cosas no suceden quedándose en casa esperando", ecartelera, 7 de desembre de 2013
* ↑ En exclusiva 'Admirador secreto', el emotivo corto de Roberto Pérez Toledo para el Correos Film Festival, ecartelera, 8 octubre 2015
* ↑ SANDRA MARTÍN: “Mataría por trabajar con Quentin Tarantino”, Fotogramas. 24 de novembre de 2014
* ↑ Servir y proteger graba su cuarta temporada con seis nuevos personajes, El correo gallego, 22 d'agost de 2019
* ↑ Sandra Martín. Destrezas terrenales y virtuales al web de l'AISGE

## Enllaços externs

* Sandra Martín a formulatv
* Sandra Martín a ecartelera.com
# Campionat d'Europa de velocitat per equips masculí

* Aquest article és sobre la competició masculina. Per a la competició femenina, vegeu Campionat d'Europa de velocitat per equips femení
El Campionat d'Europa de velocitat per equips masculins és el campionat d'Europa de Velocitat per equips organitzat anualment per la UEC. Es porten disputant des del 2010 dins els Campionats d'Europa de ciclisme en pista.

## Pòdiums dels Guanyadors

| Proves | Or | Plata | Bronze |
| 2010 | Alemanya Maximilian Levy Robert Förstemann Stefan Nimke | França François Pervis Kévin Sireau Michaël D'Almeida | Regne Unit Chris Hoy Jason Kenny Matthew Crampton |
| 2011 | Alemanya René Enders Robert Förstemann Stefan Nimke | França François Pervis Kévin Sireau Mickaël Bourgain | Polònia Maciej Bielecki Kamil Kuczynski Damian Zieliński |
| 2012 | Alemanya Joachim Eilers Tobias Wächter Max Niederlag | Polònia Maciej Bielecki Kamil Kuczynski Damian Zieliński | Regne Unit Matthew Crampton Lewis Oliva Callum Skinner |
| 2013 | Alemanya René Enders Robert Förstemann Maximilian Levy | França François Pervis Michaël D'Almeida Grégory Baugé | Rússia Denís Dmítriev Andrey Kubeev Pavel Yakushevskiy |
| 2014 | Alemanya Tobias Wächter Robert Förstemann Joachim Eilers | França Kévin Sireau Michaël D'Almeida Grégory Baugé | Rússia Denís Dmítriev Nikita Shurshin Pavel Yakushevskiy |
| 2015 | Països Baixos Nils van 't Hoenderdaal Jeffrey Hoogland Hugo Haak | Polònia Grzegorz Drejgier Rafał Sarnecki Krzysztof Maksel | Alemanya Max Niederlag Robert Förstemann Joachim Eilers Maximilian Levy (q) |
| 2016 | Polònia Maciej Bielecki Kamil Kuczynski Mateusz Rudyk Mateusz Lipa (q) | Regne Unit Jack Carlin Ryan Owens Joseph Truman | Alemanya Eric Engler Robert Forstemann Jan May |
| 2017 | França Benjamin Edelin Sébastien Vigier Quentin Lafargue | Alemanya Robert Förstemann Maximilian Levy Joachim Eilers | Països Baixos Jeffrey Hoogland Harrie Lavreysen Matthijs Büchli Roy Eefting (q) Sam Ligtlee (q) |

## Vegeu també

* Campionat del món de velocitat per equips masculins

## Enllaços externs

* Web de l'UEC Arxivat 2016-10-24 a Wayback Machine.
* Palmarès a cyclebase.nl
# Závada (Banská Bystrica)

* Per a altres significats, vegeu «Závada».
Závada és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1393.
# Serrat Pelat

El Serrat Pelat és un serrat del municipi de Conca de Dalt, antigament de l'antic terme de Claverol, en terres de l'enclavament dels Masos de Baiarri.
Està situat a llevant del Roc de les Cases i de l'antic nucli dels Masos de Baiarri, al nord del Cap de l'Alt de Baiarri i a ponent de l'Obaga Fosca.

## Enllaços externs

* Institut Cartogràfic de Catalunya; cal fer dos passos d'aproximació
# Vox populi, vox Dei

Vox populi, vox Dei, o també escrit Voicce populi sovint abreujat com a vox populi, és una locució llatina que significa: "la veu del poble és la veu de Déu", és a dir, que l'opinió pública és en possessió de la veritat. És una expressió que significa que oposar-se a l'opinió del poble és com oposar-se a la força divina.

## Història

La idea de la vox populi ja es troba a la literatura grega antiga. Hesíode ja la menciona a la seva obra Els treballs i els dies. A Roma, Marc Anneu Sèneca va dir: «crede mihi, sacra populi lingua est», «creu-me, la llengua del poble és sagrada». A l'edat mitjana, Alcuí de York la menciona a la seva carta a Carlemany, al qual va criticar l'excés de respecte per la veu del poble: «Nec audiendi qui solent dicere, Vox populi, vox Dei, quum tumultuositas vulgi semper insaniae proxima sit» «No hem d'escoltar aquells que solen dir ‘la veu del poble és la veu de Déu’, ja que la tumultuositat del poble sempre és propera a la insània». En l'actualitat, però, la locució vox populi expressa més aviat la idea que cal respectar l'opinió democràtica, que cal respectar la voluntat de la majoria, i que cal que els líders polítics siguin prudents i no caiguin en el populisme.

## Bibliografia

* Tarraconense, Vox populi vox dei - La veu del poble es la veu de Deu, Diálogo en idioma català escrit per un terraconense, Igualada, Impremta de Joaquim Abadal, juny de 1841, 48 pàgines (títol en català anterior a la reforma ortogràfica de Pompeu Fabra).

## Referències

* ↑ Georg Büchmann, «Vox populi, vox Dei» Arxivat 2014-06-09 a Wayback Machine., a Geflügelte Worte. Der Citatenschatz des deutschen Volkes, Berlin, Haude & Spener'sche Buchhandlung (F. Weidling), 1898, pàgina 324 (alemany)
* ↑ vox populi, Wiktionary
# Megachile

Megachile és un gènere d'himenòpters de la família dels megaquílids de distribució cosmopolita. Són abelles solitàries sovint anomenades abelles talladores de fulles malgrat que no totes tallen fulles. Aquest és un dels gèneres d'apoïdeus amb més espècies, unes 1.500 repartides en més de 50 subgèneres.
Megachile rotundata es fa servir comercialment com a pol·linitzadora. El subgènere Chalicodoma inclou l'abella més grossa del món, Megachile pluto.

## Història natural

Sovint fan els nius en troncs d'arbres buits o estructures similars, però també en forats al terra. La femella pon un ou a cada cel·la del niu amb una provisió de pol·len o una mescla de nèctar i pol·len. Els mascles són de mida més petita que les femelles i emergeixen abans que les femelles, però moren després de l'aparellament.
Nombroses famílies d'abelles i vespes parasiten els nius de Megachile, els paràsits inclouen Gasteruptiidae, Leucospidae, Sapygidae, i diversos cleptoparàsits incloent el gènere relacionat Coelioxys.

## Diversitat

El gènere Megachile està subdividit en 56 subgèneres amb 1.520 espècies reconegudes.
Subgeneres notables:
* Callomegachile
* Chalicodoma
* Chelostomoides
Espècies notables:
* Megachile albisecta
* Megachile campanulae
* Megachile fidelis
* Megachile perihirta
* Megachile pluto - l'abella més gran del Món
* Megachile rotundata
* Megachile rubi
* Megachile sculpturalis
* Megachile texana

## Galeria

* Nius artificials per atreure Megachile
* Nius artificials per atreure Megachile
* Fulles amb talls fets per una espècie de Megachile
* Megachile centuncularis tallant una fulla
* Megachile pluto comparada amb l'abella de la mel (Apis mellifera)

## Referències

* ↑ «Discover Life - Megachile».
* 1 2 Wedmann, S., et al. (2009). Direct and indirect fossil records of megachilid bees from the Paleogene of Central Europe (Hymenoptera: Megachilidae). Naturwissenschaften 96(6), 703-12.

## Enllaços externs

* Megachile Guia d'identificació (femelles)
* Megachile Guia d'identificació (mascles)
* Llista d'espècies
* Mapa mundial
* Video de a Megachile de Colorado
# Jaola

Jaola fou un estat tributari protegit, una thikana feudatària de Jodhpur, a l'Índia, formada per dotze pobles concedits en jagir i governada per rajputs rathors, fundada per Thakur Sultan Singh, fill del thakur Suraj Mal de Badanwara. El darrer thakur fou Sobhag Singh. El títol fou heretat el 1957 pel seu fill Hanuman Singh.

## Referències

* ↑ Genealogia
# Serra de Carboner

La Serra de Carboner és una serra en terres del Meüll, dins del municipi de Castell de Mur, al Pallars Jussà. Antigament formava part de l'antic terme de Mur.
És una serra de 900 metres de longitud que s'estén des de les Artigues, al nord-oest, fins a la Censada. És al sector més meridional del terme, a la dreta del barranc de la Mulla, al sud i bastant lluny del Meüll. És, de fet, un contrafort sud-oriental de la Serra del Coscó.
Està emmarcada al nord-est pel barranc de la Censada, al sud-oest pel barranc de Carboners i a llevant pel barranc de la Mulla.
A la part alta de la serra hi ha les partides de Censada i de les Artigues.

## Enllaços externs

* Institut Cartogràfic de Catalunya; cal fer dos passos d'aproximació
# Set boiars

Els Set boiars (en rus Семибоярщина, 'semiboiàrsxina') fa referència al govern d'un grup de nobles russos que derrocaren el tsar Vassili IV Xúiski el 17 de juliol de 1610 i feren arribar els polonesos a Moscou a finals d'aquell any.
Els set homes foren els prínceps (kniaz) Fiódor Ivànovitx Mstislavski, líder de la Duma dels boiars, Ivan Mikhàilovitx Vorotinski, Andrei Vassílevitx Trubetskoi, Andrei Vassílevitx Golitsin, Borís Mikhàilovitx Líkov-Obolenski i els boiars Ivan Nikítitx Romànov i Fiódor Ivànovitx Xeremétev. A causa de l'avanç polonès sobre Rússia, la revolta d'Ivan Bolótnikov i altres aldarulls durant el Període Tumultuós, Vassili Xúiski mai no fou gaire popular ni era capaç de governar amb eficàcia fora de la capital per si mateix. Els set el deposaren, el ren i el forçaren a abraçar el monacat al Monestir de Txúdov. Posteriorment fou portat a Polònia, on morí a la presó de Gostynin el 1612.
El 17/27 d'agost, els set signaren un acord amb el hetman polonès Stanisław Żółkiewski pel qual acordaven acceptar Ladislau, fill del rei polonès Segimon III Vasa, com a tsar de Rússia. Els polonesos entraren a Moscou el 21 de setembre. Mentre que alguns consideren que el govern dels set a Moscou durà des de juny del 1610 fins l'arribada dels polonesos al setembre, d'altres sostenen que llur mandat s'estengué fins que els polonesos foren expulsats de la capital pel moviment popular encapçalat per Kuzmà Minin i Dmitri Pojarski el 1612. Llur poder d'actuació després del setembre de 1610 fou, tanmateix, més aviat nominal.

## Referències

* ↑ Crummey, Robert O. (1987). The Formation of Muscovy 1304-1613. Nueva York y Londres: Longman, págs. 224-5
# Polygonum sagittatum

Polygonum sagittatum (Polyonum de fulles en fletxa) és una espècie de planta del gènere Polygonum dins la família Poligonàcia. És originària d'Amèrica del Nord.

## Descripció

Polygonum sagittatum és una planta herbàcia anual que fa uns 60 cm d'alt, les fulles simples de disposició alternada sobre tiges laberíntiques i espinoses. Les flors són rosades o blanques i apareixen des de final d'estiu a la tardor. Les seves llavors maduren d'agost a octubre.
Fa servir els ganxos que presenta en les tiges i les fulles per ajudar a enfilar-se en altres plantes.
És una planta que presenta senyals d'advertència (aposematisme) per evitar que sigui consumida pels herbívors. A més sembla immune a la depredació pels conills.

## Usos

És diürètica, s'ha utilitzat amb èxit per combatre el còlic nefrític.

## Referències

* 1 2 pfaf.org
* ↑ «botanical-society.org». Arxivat de l'original el 2013-02-09. [Consulta: 30 desembre 2012].
* ↑ Grieve. A Modern Herbal
# Sent Mèrd

«Sent Mèrd» té aquests significats:
* Sent Mèrd (Alta Viena), municipi al departament de l'Alta Viena (regió de Nova Aquitània, França)
* Sent Mèrd (Cruesa), municipi al departament de Cruesa (Nova Aquitània)
* Sent Merd de la Pléu, municipi al departament de Corresa (Nova Aquitània)
* Sent Merd las Aussinas, municipi al departament de Corresa (Nova Aquitània)